
Tisztelt Képviselő-testület!

Az Országgyűlés az Alaptörvényben meghatározott gyermekek jogainak érvényre juttatása érdekében, továbbá a szociális igazgatásról és a szociális ellátásokról szóló 1993. évi III. törvénnyel összhangban alkotta meg a gyermek védelméről és a gyámügyi igazgatásról szóló 1997. évi XXXI. törvényt. (továbbiakban: Gyvt.)

A helyi önkormányzat gyermekjóléti és gyermekvédelmi feladatai ellátásáról szóló, a tárgyévet megelőző évi átfogó értékeléssel a Gyvt. 96.§ (6) bekezdésén alapuló kötelezettségnek teszünk eleget. Az átfogó értékelést minden év május 31-ig – a külön jogszabályban meghatározott tartalommal – kell elkészíteni, és a Képviselő-testület elé terjeszteni, annak megtárgyalása végett. Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Kormányrendelet (Gyer.) 10. számú melléklete tartalmazza. A testület által elfogadott értékelést meg kell küldeni a gyámhatóságnak.  A gyámhatóság az értékelés kézhezvételétől számított harminc napon belül javaslattal élhet a helyi önkormányzat felé. A helyi önkormányzat hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

Az értékelés tartalmi követelményeit a Gyer. 10. számú melléklete az alábbiak szerint határozza meg:

· Demográfiai mutatók, különös tekintettel a 0-18 éves korosztály adataira
· Az önkormányzat által nyújtott pénzbeli és természetbeni ellátások biztosítása
· Az önkormányzat által biztosított személyes gondoskodást nyújtó ellátások bemutatása
· A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása
· Bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának, az általuk elkövetett bűncselekmények számának, a bűnelkövetés okainak bemutatása 
· Az önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek.
· Jövőre vonatkozó javaslatok, célok meghatározása Gyvt. előírásai alapján

Kérem a tisztelt képviselő-testületet, hogy a határozati javaslatot elfogadni szíveskedjen. 
Határozati javaslat:
Mórágy Község Önkormányzatának Képviselő-testülete a gyermekjóléti és gyermekvédelmi feladatok 2023. évi ellátásáról szóló beszámolót – a határozat 1. és 2. melléklete szerinti tartalommal - elfogadja. 
Határidő: 2024. május 31. (a beszámoló gyámhatóságnak történő megküldése)
Felelős: Filczinger Ágnes jegyző
Végrehajtásért felelős: Tenczlingerné Füle Mária jegyzői megbízott



Mórágy, 2024. július 17.

